བོད་ཀྱི་དམག་སྤྱི་ཆེ་བ་ཚ་རོང་ཟླ་བཟང་དགྲ་འདུལཞེས་པ་ལས།ཟླ་བཟང་དགྲ་འདུལཁོང་ནི་ཞི་དྲག་གི་ལས་དོན་གང་ཅིའི་ཐོག་དེང་དུས་དང་་མཐུན་པའི་ཕྱག་ལས་མཛད་གནང་མཁན་ཞིག་རེད།ལྷག་པར་དུ་དྲག་པོའི་དམག་དཔུང་མུ་མཐུད་དུ་ཡར་རྒྱས་གཏོང་རྒྱུ་དང་།རང་ས་རང་སྲུང་བྱེད་ཐུབ་པ་བྱ་རྒྱུ་བཅས་ནི་ཤིན་ཏུ་གལ་ཆེར་གཟིགས་ཏེ།༧གོང་ས་ཆེན་པོའི་བཀའ་དགོངས་བཞིན་དམག་མི་ཁ་སྣོན་འདེམས་སྒྲུག་གནང་ཡང་།དེ་རྗེས་དམག་ཕོགས་བསྐྱོན་ཡག་ལ་སྐུ་ངལ་ཆེན་པོ་བྱུང་སྟེ།ཁྲལ་འབབ་བསྐྱར་གསོ་མ་གནང་ཐབས་མེད་བྱུང་།དེ་རྗེས་སྡེ་དཔོན་ཁག་དང་བླ་བྲང་ཁགདགོན་སྡེ་ཁགསྒེར་བ་ཁག་བཅས་ལ་ས་ཞིང་ཁྱོན་ཆེ་ཡོད་རིགས་ཁོངས་ནས།གཞུང་ལ་ས་ཁྲལ་བརྒྱ་ཆ་ཉི་ཤུ་རྩ་ལྔ་དམག་ཕོག་ཁ་སྣོན་དུ་འབུལ་ལམ་ཞུ་རྒྱུ་དང་།ལྷག་པར་དུ།གཞིས་རྩེ་པཎ་ཆེན་བླ་བྲང་ལ།གཞུང་ནས་ས་ཁང་ཆོས་གཞིས་ཁྱོན་ཆེ་༧རྒྱལ་བ་རིམ་བྱོན་སྐུ་དུས་སུ་གསོལ་རས་སྩལ་ཡོད་སྟབས།ད་ལམ་གཞུང་ལ་སྐུ་ངལ་འཕྲད་སྐབས།གཞུང་ལ་ས་ཁྲལ་བརྒྱ་ཆ་ཉི་ཤུ་རྩ་ལྔ་འབུལ་ལམ་ཞུ་རྒྱུ་གཏན་འཁེལ་ཟིན་ནའང་།དྲག་པོའི་ལམ་ལུགས་ལ་མི་དགའ་བ་ཆེན་པོ་ཞིག་བྱས་པ་དེའི་ཐོགཔཎ་ཆེན་གྱི་བླ་བྲང་ནས་ས་ཁྲལ་འབུལ་ཕྱོགས་སྐོར་ལ་དཀའ་རྙོག་ཆེན་པོ་ཞིག་བྱུང་བ་དང་།གཞུང་དང་པཎ་ཆེན་གྱི་བླ་བྲང་གཉིས་དབར་ལོ་མང་རིང་ལ་ཐུགས་མཐུན་ཁྲིམས་གཙང་དེ་ཙམ་མེད་ཁར།ད་ལམ་ཡང་ས་ཁྲལ་གནང་ཕྱོགས་དེའི་ཐད་སླར་ཡང་ན་ཚ་བསྐྱར་ལངས་ལྟ་བུས།པཎ་ཆེན་རིན་པོ་ཆེ་མཆོག་གཞིས་རྩེར་བཞུགས་བཟོས་མ་བདེ་བར་གྱུར་ཏེ།སྤྱི་ལོ་༡༩༢༣ལོར་རྒྱ་ནག་དང་སོག་ཡུལ་ལ་ཆིབས་ཁ་བསྒྱུར་གནང་བ་རེད།ཅེས་གཞིས་རྩེ་དང་གཞུང་སའི་བར་གྱི་དམག་ཕྱོགས་ས་ཁྲལ་ཐད་ཀྱི་འགལ་བ་དེ་ཅུང་ཞིབ་མོར་འཁོད་ཡོད།